laion/Wikipedia-Exotic huggingface dataset:
নিডারজাখসেন

নিডারজাখসেন (জার্মান: Niedersachsen [ˈniːdɐzaksən]) জার্মানিত একটি রাজ্য। এটি জার্মানির উত্তর-পশ্চিমাঞ্চলে অবস্থিত। এর আয়তন ৪৭,৬২৪ বর্গ কিলোমিটার এবং আয়তনের দিক থেকে এটি জার্মানির দ্বিতীয় বৃহত্তম। রাজ্যটির জনসংখ্যা প্রায় ৮ মিলিয়ন এবং জনস্নগখ্যার দিক থেকে এটি চতুর্থ বৃহত্তম। নিডারজাখসেনের উত্তরে গ্রামাঞ্চলের মানুষ বিভিন্ন উপভাষা ব্যবহার করে। তবে উপভাষা ব্যবহারকারীর সংখ্যা ক্রমেই হ্রাস পাচ্ছে। এই রাজ্যের সীমানায় রয়েছে উত্তর সাগর, শ্লেসভিগ-হোলস্টাইন, হামবুর্গ, মেকলেনবুর্গ-ভোপোমান, ব্র্যান্ডেনবুর্গ, জ্যাক্সোনি-আনহাল্ট, থুরিনগিয়া, হেসে, নর্থ রিনে-ভেস্টফালিয়া এবং নেদারল্যান্ড। জার্মানির অন্য যেকোন রাজ্যের চেয়ে নিডারজাখসেনের প্রতিবেশীর সংখ্যা বেশি। এই রাজ্যের প্রধান শহরগুলো হল হানোফার, ব্রুন্সভিগ, লুনেবুর্গ, ওস্নাব্রুক, ওল্ডেনবুর্গ, হিল্ডাশাইম, ভোলফেনবুটেল, ভোলসবুর্গ এবং গোটিঙ্গেন। নিডারজাখসেনের উত্তর সাগরের তীরবর্তী এলাকা ইস্ট ফ্রিসিয়া নামে পরিচিত। উত্তর সাগরে অবস্থিত সাতটি ইস্ট ফ্রিসিয়া দ্বীপ পর্যটকদের কাছে বেশ জনপ্রিয়। রাজ্যের একদম পশ্চিমের এলাকা ইমসল্যান্ড নামে পরিচিত। এই এলাকা দীর্ঘকাল ধরে অর্থনৈতিকভাবে দুর্বল এবং জনসংখ্যাও কম। নিডারজাখসেনের উত্তরের অর্ধেক অংশ নর্থ জার্মান প্লেইনস নামে পরিচিত। এই এলাকাটি প্রধানত সমতল ভূমি, তবে ব্রমেনের দিকে কয়েকটি ছোট পাহাড় রয়েছে। জার্মান মধ্যাঞ্চলীয় পার্বত্যভূমির উত্তরের অংশ এবং হার্স পর্বতমালা নিডারজাখসেনের দক্ষিণ এবং দক্ষিণ-পশ্চিমাঞ্চলে অবস্থিত। এগুলোর মাঝে অবস্থিত নিডারজাখসেনের পাহার অঞ্চল। এটি কতগুলো নিচু পাহারের সমন্বয়ে গঠিত। নিডারজাখসেন জার্মানির একমাত্র রাজ্য যেখানে সমুদ্র তীর রয়েছে, সেইসাথে পার্বত্য অঞ্চলও রয়েছে। নিডারজাখসেনের প্রধান শহর ও অর্থনৈতিক কেন্দ্রগুলো রাজ্যটির মধ্য ও দক্ষিণাঞ্চলে অবস্থিত। উত্তর-পূর্বের এলাকা লুনেবুর্গার হাইডা নামে পরিচিত। এখানকার জমি লবণাক্ত হওয়ায় চাষাবাদ করা হয় না। মধ্যযুগে এখানে লবণের চাষ হত এবং এই কারণে সেসময় এই অঞ্চলটি অর্থনৈতিকভাবে সমৃদ্ধ ছিল। নিডারজাখসেনের উত্তরে ইলবা নদী রাজ্যটিকে হামবুর্গ, শ্লেসভিগ-হোলস্টাইন, মেকলেনবুর্গ-ভোপোমান এবং ব্র্যান্ডেনবুর্গ থেকে পৃথক করেছে। ইলবা নদীড় দক্ষিণ তীর আল্টেস ল্যান্ড (প্রাচীন দেশ) নামে পরিচিত। আল্টেস ল্যান্ডের জলবায়ু চাষাবাদের জন্য অনুকূল এবং ভূমি উর্বর হওয়ায় নিডারজাখসেনের মধ্যে এখানেই সবচেয়ে বেশি ফসল চাষ হয়, বিশেষ করে ফলের চাষ। "State population"। Portal of the Federal Statistics Office Germany। ২০১৬-০৪-১৩ তারিখে মূল থেকে আর্কাইভ করা। সংগ্রহের তারিখ ২০০৭-০৪-২৫।  সরকারি ওয়েবসাইট পর্যটন বিষয়ক সরকারি ওয়েবসাইট ম্যাপ, হাইলাইট এবং পর্যটক সহায়িকা ওপেনস্ট্রিটম্যাপে নিডারজাখসেন সম্পর্কিত ভৌগোলিক উপাত্ত
হাইড্রোক্লোরিক অ্যাসিড

হাইড্রোক্লোরিক অ্যাসিড বা মিউরিয়েটিক অ্যাসিড (muriatic acid) এক প্রকার অজৈব অম্ল যার রাসায়নিক সংকেত HCl। এটি জলে দ্রবণীয় এবং জলে সম্পূর্ণরূপে আয়নিত হয়। এই অম্লটি বর্ণহীন, স্বচ্ছ, এবং অত্যন্ত তীব্র কটুগন্ধ সম্পন্ন। এটি অত্যন্ত ক্ষয়কারী, শক্তিশালী খনিজ অম্ল। অনেক শিল্পে এর ব্যবহার রয়েছে। সাধারনত হাইড্রোজেন ক্লোরাইড গ্যাস দ্রবীভূত করে হাইড্রোক্লোরিক অ্যাসিড প্রস্তুত করা হয়। শিল্পক্ষেত্রে হাইড্রোক্লোরিক অ্যাসিড তৈরির অনেকগুলি পদ্ধতি রয়েছে। অতি ঘন হাইড্রোক্লোরিক অ্যাসিড ধূমায়মান। আধুনিক সংশ্লেষ পদ্ধতি দ্বারা হাইড্রোক্লোরিক অ্যাসিড শিল্প উৎপাদন:》 প্রায় সমান আয়তনে হাইড্রোজেন (H2) ও ক্লোরিন (Cl2) গ্যাসের মিশ্রণকে দহন করা হলে হাইড্রোজেন ক্লোরাইড (HCl) গ্যাস উৎপন্ন হয়। H2 + Cl2 -----> 2HCl উৎপন্ন গ্যাসকে শীতল করে জলে শোষিত করার মাধ্যমে হাইড্রোক্লোরিক এসিডের (HCl) সম্পৃক্ত দ্রবণ তৈরি করা হয়। হাইড্রোক্লোরিক এসিড দেখতে বর্ণহীন ও স্বচ্ছ। এর অত্যন্ত তীব্র ঝাঁঝালো কটুগন্ধ রয়েছে। গাঢ় হাইড্রো‌ক্লোরিক এসিডের বোত‌লের মুখ খুললে হালকা কুয়াশার সৃষ্টি হয়। উপযুক্ত পরিবেশে হাইড্রোক্লোরিক এসিড বিভিন্ন ধাতুর সঙ্গে বিক্রিয়া করে একদিকে হাইড্রোজেন গ্যাস উৎপন্ন করে অন্যদিকে ধাতব লবণ উৎপন্ন করে। যেমন সোডিয়ামের (Na)সঙ্গে হাইড্রোক্লোরিক এসিডের বিক্রিয়ায় সোডিয়াম ক্লোরাইড উৎপন্ন হয় এবং হাইড্রোজেন (H2) নির্গত হয়। বিক্রিয়াটি নিম্নোক্ত সমীকরণ দ্বারা প্রকাশ করা যায় 2HCl + 2Na = 2NaCl + H2 হাইড্রোক্লোরিক এসিড ক্ষারের সাথে বিক্রিয়া ক‌রে লবণ ও জল উৎপাদন ক‌রে। নানা রূপ শিল্প প্রক্রিয়ায় হাইড্রোক্লোরিক এসিড প্রচুর ব্যবহৃত হয়। স্টিলের ময়লা পরিষ্কার করতে এই এসিড প্রচুর ব্যবহৃত হয়। ঔষধ ও চামড়া শিল্পে ব্যবহার হয়। ইস্পাত তৈরির কারখানায় ব্যবহার হয়। "Systemnummer 6 Chlor"। Gmelins Handbuch der Anorganischen Chemie। Chemie Berlin। ১৯২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Systemnummer 6 Chlor, Ergänzungsband Teil B – Lieferung 1"। Gmelins Handbuch der Anorganischen Chemie। Chemie Weinheim। ১৯৬৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পে-মা-কুন-গ্রোল-র্নাম-র্গ্যাল

পে-মা-কুন-গ্রোল-র্নাম-র্গ্যাল (ওয়াইলি: pe ma kun grol rnam rgyal) (১৭০৬-১৭৭৩) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের চতুর্থ প্রধান ছিলেন। পে-মা-কুন-গ্রোল-র্নাম-র্গ্যাল ১৭০৬ খ্রিষ্টাব্দে তিব্বতের নাগ-শোদ (ওয়াইলি: nag shod) নামক স্থানে জন্মগ্রহণ করেন। তিনি নাম-ম্খা'-'ওদ-গ্সাল নামক র্দ্জোগ্স-ছেন বৌদ্ধবিহারের দ্বিতীয় প্রধানের ভ্রাতুষ্পুত্র ছিলেন। ষোল বছর বয়সে তিনি নাম-ম্খা'-'ওদ-গ্সালের নিকট হতে ভিক্ষুর শপথ গ্রহণ করেন। ও-র্গ্যান-য়োংস-গ্রোল (ওয়াইলি: o rgyan yongs grol) নামক পন্ডিতের নিকট তিনি ব্যাকরন, কাব্যশাস্ত্র ও তন্ত্র সম্বন্ধে অধ্যয়ন করেন। তার অন্যান্য উল্লেখযগ্য শিক্ষক ছিলেন র্গ্যাল-স্রাস-ও-র্গ্যান-ব্স্তান-'দ্জিন (ওয়াইলি: rgyal sras o rgyan bstan 'dzin), র্গ্যাল-ত্শাব-ব্লো-গ্রোস (ওয়াইলি: rgyal tshab blo gros) প্রভৃতি। ১৭৪০ খ্রিষ্টাব্দে 'গ্যুর-মেদ-থেগ-ম্ছোগ-ব্স্তান-'দ্জিন নামক র্দ্জোগ্স-ছেন বৌদ্ধবিহারের তৃতীয় প্রধান লাসা যাত্রা করলে তিনি দুই বছর এই বিহারের দায়িত্ব সামলান। ১৭৪২ খ্রিষ্টাব্দে তিনি র্তাগ-ব্র্তান-র্নাম-পার-র্গ্যাল-বা'ই-গ্লিং (ওয়াইলি: rtag brtan rnam par rgyal ba'i gling) নামক বৌদ্ধবিহার স্থাপন করেন। ১৭৫৩ খ্রিষ্টাব্দে এক ভয়াবহ অগ্নিকান্ডে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনে গুরুত্বপূর্ণ ভূমিকা পালন করেন। ১৭৫৮ খ্রিষ্টাব্দে এই বিহারের চতুর্থ প্রধান হিসেবে অধিষ্ঠিত হন। এইময় তিনি বিহারের কেন্দ্রীয় ভবনটির নির্মাণ করেন। তিনি ঙ্গেস-দোন-ব্স্তান-'দ্জিন-ব্জাং-পো নামক এক শিশুকে 'গ্যুর-মেদ-থেগ-ম্ছোগ-ব্স্তান-'দ্জিনের পুনর্জন্ম রূপে চিহ্নিত করেন এবগ তাকে শিক্ষাপ্রদান করেন। তার অন্যান উল্লেখযোগ্য শিষ্য ছিলেন 'গ্যুর-মেদ-ম্ছোগ-গ্রুব (ওয়াইলি: 'gyur med mchog grub), নাম-ম্খা'-ত্শে-দ্বাং-ম্ছোগ-গ্রুব (ওয়াইলি: nam mkha' tshe dbang mchog grub) প্রভৃতি। Chhosphel, Samten (2011-08)। "Pema Kundrol Namgyel"। The Treasury of Lives: Biographies of Himalayan Religious Masters। সংগ্রহের তারিখ 2014-05-20।  এখানে তারিখের মান পরীক্ষা করুন: |তারিখ= (সাহায্য)
তিনসুকিয়া

তিনসুকিয়া (Pron: ˌtɪnˈsʊkiə) (অসমীয়া: তিনিচুকীয়া) হচ্ছে ভারতের আসাম রাজ্যের তিনসুকিয়া জেলার একটি ছোট মিউনিসিপ্যাল শহর। তিনসুকিয়া হচ্ছে আসাম রাজ্যের আঞ্চলিক বাণিজ্যিক কেন্দ্র। এটি গুয়াহাটি থেকে ৪৮০ কিলোমিটার (২৯৮ মা) উত্তর পূর্বে এবং অরুণাচল প্রদেশের সীমান্ত থেকে ৮৪ কিলোমিটার (৫২ মা) দূরে অবস্থিত। তিনসুকিয়া অবস্থিত ২৭°৩০′ উত্তর ৯৫°২২′ পূর্ব﻿ / ﻿২৭.৫° উত্তর ৯৫.৩৭° পূর্ব﻿ / 27.5; 95.37 অক্ষাংশ ও দ্রাঘিমাংশে। এই স্থান সমুদ্র সমতল গড় ১১৬ মিটার (৩৮০ ফুট) উচ্চতায় অবস্থিত। ডিব্রু-শইখোয়া জাতীয় উদ্যান নিকটবর্তী বিমানবন্দর হচ্ছে ডিব্রুগড় বিমানবন্দর। নেতাজি সুভাষচন্দ্র বসু আন্তর্জাতিক বিমানবন্দর ও ইন্দিরা গান্ধী আন্তর্জাতিক বিমানবন্দর-এর সাথে সরাসরি যোগাযোগ আছে। তিনসুকিয়ায় মূলত ২ টি রেলওয়ে স্টেশন আছে। একটি নিউ তিনসুকিয়া জংশন এবং অন্যটি তিনসুকিয়া জংশন। নিউ তিনসুকিয়া জংশন থেকে দূরপাল্লার সুপারফাস্ট ও এক্সপ্রেস ট্রেন ছাড়ে। তিনসুকিয়া জংশন এর কৌশলগত তাৎপর্য রয়েছে। এটি উত্তর পূর্ব সীমান্তের অঞ্চলগুলোর সাথে যোগাযোগ স্থাপন করে। বর্তমানে উওরে ডোঙ্গারী ও পূর্বে লেডো পর্যন্ত রেল সম্প্রসারিত। তিলিঙ্গা মন্দিরের দৃশ্য ডিব্রু নদীর দৃশ্য তিনসুকিয়ার লোকালয় Falling Rain Genomics, Inc - Tinsukia "তিনসুকিয়ায় ঘাঁটি"।  Tinsukia district official website
সাবমেরিন কমিউনিকেশন্স ক্যাবল

১      – পলিথিন ২      – মায়লার ফিতা ৩      – আটকে থাকা ইস্পাত তার ৪      – অ্যালুমিনিয়াম পানি প্রতিবন্ধক ৫      – পলিকার্বোনেট ৬      – তামা অ্যালুমিনিয়াম টিউব ৭      – পেট্রোলিয়াম জেলি ৮      – অপটিক্যাল ফাইবার সমূহ সাবমেরিন কমিউনিকেশন্স ক্যাবল বা সাবমেরিন ক্যাবল সিস্টেম, এমন ধরনের সিস্টেম যা সমুদ্রের নিচ দিয়ে বিভিন্ন দেশের মধ্যে টেলিযোগ ব্যবস্থা স্থাপন করে। ১৮৫০-এর দশকে প্রথম সাবমেরিন কমিউনিকেশন ক্যাবল টেলিগ্রাফি ট্র্যাফিক বহন করে মহাদেশগুলির মধ্যে প্রথম তাৎক্ষণিক টেলিযোগাযোগ সংযোগ স্থাপন করেছিল যেমন প্রথম ট্রান্সআটলান্টিক টেলিগ্রাফ ক্যাবল যা ১৮৫৮ সালের ১৬ আগস্ট কার্যকর হয়েছিল। এটি একটি ভিন্নধর্মী টেলিযোগাযোগ মাধ্যম। রেডিও ট্রান্সমিশনের মাধ্যমে ইথারে ছুঁড়ে দেয়া তথ্য আয়নোস্ফিয়ার হয়ে আমাদের কাছে ফেরত আসে। সাধারণত দ্রুত যোগাযোগের জন্য খুঁটির মাধ্যমে তার স্থাপন করা হয়। এটি একটি নির্দিষ্ট ভূখণ্ডে সম্ভব। কিন্তু মহাদেশ থেকে মহাদেশে যোগাযোগের জন্য সমুদ্রের নিচ দিয়ে তারের মাধ্যমে সংযোগ স্থাপন করা হয়। গভীরতার সাথে তুলনা করতে গিয়েই সাবমেরিনের সাথে মিল রেখে নাম দেয়া হয়েছে সাবমেরিন ক্যাবল। গতানুগতিক মহাকাশের স্যাটেলাইট যোগাযোগ পদ্ধতির বিকল্প হিসেবে সাগরতল দিয়ে একদেশ দেশ থেকে আরেক দেশ কিংবা এক মহাদেশ থেকে আরেক মহাদেশে পর্যন্ত যে বিস্তৃত অত্যন্ত দ্রুতগতি সম্পন্ন যোগাযোগ ব্যবস্থা গড়ে তোলা হয়েছে তাকে আমরা সাবমেরিন ক্যাবল বলে থাকি ৷ মূলত সাগরতল বা সাবমেরিন থেকেই এই ক্যাবলটির নামকরণ হয়েছে ৷ ১৮৫০ সালে সর্বপ্রথম ফরাসী সরকার এই ধরনের ক্যাবল স্থাপনের উদ্যোগ নিয়েছিল যা ফ্রান্স এবং ইংল্যান্ডের মধ্যেকার ইংলিশ চ্যানেলের তল দিয়ে দুই দেশের টেলিগ্রাফ সংযোগের উদ্দেশ্যে করা হয়েছিল, যদিও প্রথম চেষ্টায় তা বিফল হয়েছিল ৷ পরবর্তিতে ১৮৫৩ সালে সফলভাবে স্থাপন করা সম্ভব হয়েছিল ৷ ঐসময় যদিও কপার এর তার ব্যবহৃত হত তবে বর্তমান সময়ের সাবমেরিন ক্যাবল ব্যবস্থায় আমরা অপটিক্যাল ফাইবার বা আলোক তন্তুর বহুল ব্যবহার দেখতে পাই যা অত্যন্ত দ্রুতগতির এবং একই সঙ্গে বিভিন্ন মাধ্যম যেমন ইন্টারনেট, টেলিযোগাযোগ, বিপুল পরিমান অডিও বা ভিডিওর তথ্য বিনিময় সম্ভব ৷ উইকিমিডিয়া কমন্সে সাবমেরিন কমিউনিকেশন্স ক্যাবল সংক্রান্ত মিডিয়া রয়েছে। Submarine cable maps by Telegeography, showing evolution since 2000. 2008 map in the Guardian; 2014 map on CNN. Map and Satellite views of US landing sites for transatlantic cables ওয়েব্যাক মেশিনে আর্কাইভকৃত ১ সেপ্টেম্বর ২০০৬ তারিখে Map and Satellite views of US landing sites for transpacific cables ওয়েব্যাক মেশিনে আর্কাইভকৃত ১৩ জুন ২০০৬ তারিখে Positions and Route information of Submarine Cables in the Seas Around the UK বাংলাদেশ সাবমেরিন কেবল কোম্পানী লিমিটেড
গামলা ব্যাঙ্খুসেট

গামলা ব্যাঙ্খুসেট সুইডেনের উমিয়ায় অবস্থিত একটি হলুদ রঙবিশিষ্ট দ্বিতল পাথরের ভবন। ১৮৭৭ সালে প্রতিষ্ঠিত নব্য রেনেসাঁ ধাঁচে ভবনটি নির্মিত হয়। এটি তেগসব্রোন সেতুর পাশে ৩৪ স্টোরগাটানে অবস্থিত। ভবনের চতুর্ধার গোলাকার হওয়ায় একে স্মোরাস্কেন ("মাখনের থালা") বলা হয়ে থাকে। ১৮৭৭ সাল থেকে অ্যাক্সেল সিডেরবার্গ-এর প্রকল্পানুযায়ী পাথর দিয়ে টিপিক্যাল রেনেসাঁ শৈলীতে ভবনের মেঝের নকশা করা হয়। সিডেরবার্গ এই সময় শহরের প্রযুক্তিগত উপদেষ্টা ছিলেন। ভবনে দুটি মেঝে আছে এবং সেগুলো হলুদ রঙ দ্বারা অঙ্কিত হয়েছে। মূলত ব্যাংক হল ও অফিসগুলোই নিচের তলায় ছিল এবং ওপরের তলাগুলো ব্যাংক ম্যানেজারের জন্য ছিল। উপরের তলার একটি বড় অ্যাপার্টমেন্ট ছিল এবং সেই সাথে আরো ছিল একটি ব্যাচেলর কক্ষ। এই ভবনটি ছিল ওয়েস্টারবটেনস এনস্কিল্ডা ব্যাংকস বা ব্যাংকের প্রথম ভবন। ১৮৮৮ সালে উমিয়ার ভয়াবহ অগ্নিকাণ্ডের পর নতুন একটি ব্যাংক ভবন তৈরির প্রয়োজনীয়তা দেখা দেয়। ভবনটি আরো অধিক সুবিধাজনক স্থানে হওয়াটাই বাঞ্ছনীয় ছিল। ১৮৯৪ সালে ব্যাংক নতুন ভবনে তার যাত্রা শুরু করে, যা বর্তমানে রাধুস্পার্কেনের পূর্বপাশের হ্যান্ডেলসব্যাঙ্কেনে অবস্থিত। পুরাতন ব্যাংক ভবনটি একটি অ্যাপার্টমেন্ট ভবন হিসেবে কাজ শুরু করে। ভবনটি এরপরে নানা ব্যবসার প্রতিষ্ঠান হিসেবে কাজ করেছে, এর মধ্যে ভ্যাস্টারবটেন জাদুঘরের সংগ্রহস্থল হিসেবে একটি অস্থায়ী ভাণ্ডার (১৯৩৬-১৯৪৬), উমিয়া শহর গ্রন্থাগার (১৯৩৫-১৯৫৪) উল্লেখযোগ্য। ১৮৯০ সাল থেকে ভবনটি চিহ্নিত ভবন হিসেবে স্বীকৃতি পায়, এবং উমিয়া এনার্জির অধিভুক্ত হয় যা ১৯৯২ সালে এর উল্লেখযোগ্য সংস্কার করেছিল। "Smörasken"। Västerbottens museum। ২১ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।  Dahlberg, Jannike। "Smörasken - inte bara till smörgåsen"। ৩ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৩।  Eriksson, Karin (১৯৭৪)। "Hus med historia i Umeå"। Västerbotten (Umeå. 1920)। 1974:4: 229। আইএসএসএন 0346-4938।  "GAMLA BANKHUSET, "SMÖRASKEN""। Kringla। Riksantikvarieämbetet। সংগ্রহের তারিখ ৩০ এপ্রিল ২০১৪।  "Kulturbyggnader"। Umeå Energi। ২৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৩০ এপ্রিল ২০১৪।  Olofsson, Sven Ingemar; Eriksson Karin (১৯৭২)। Umeå stads historia 1888-1972। Umeå: Umeå kommunfullmäktige। পৃষ্ঠা 21।
কিউরিওসিটি (টেলিভিশন ধারাবাহিক)

কিউরিওসিটি (ইংরেজি: Curiosity) হল একটি আমেরিকান টেলিভিশন তথ্যচিত্র সিরিজ যার প্রিমিয়ার সম্প্রচার হয়েছিল ২০১১ সালের ৭ই আগস্টে ডিসকভারি চ্যানেলে। প্রতি পর্বে বিজ্ঞান, প্রযুক্তি এবং সমাজের একটি প্রশ্নের দিকে দৃষ্টিপাত করা হয় এবং প্রতি পর্বেই একজন অতিথি তারকা উপস্থাপক অনুষ্ঠান সঞ্চালনা করেন। স্টিফেন হকিং সঞ্চালনা করেন এর প্রিমিয়ার পর্বটি যার শিরোনাম ছিলো "ডিড গড ক্রিয়েট ইউনিভার্স?" (ঈশ্বর কী মহাবিশ্ব সৃষ্টি করেছিলেন?) যেটি ডিসকভারি কমিউনিকেশনের সাতটি চ্যানেলে(ডিসকভারি চ্যানেল, টিএলসি, ডিসকভারি ফিট অ্যান্ড হেল্থ, এ্যানিমেল প্লানেট, সায়েন্স, ইনভেস্টিগেশন ডিসকভারি, প্লানেট গ্রীন) একযোগে সম্প্রচারিত হয়েছিল। এর প্রথম সিজনে পর্বসংখ্যা ছিল ১৬। Seidman, Robert (আগস্ট ৪, ২০১১)। "Discovery to Simulcast 'Curiosity' Premiere Across 7 Networks"। Tvbythenumbers.zap2it.com। অক্টোবর ২০, ২০১২ তারিখে মূল থেকে আর্কাইভ করা। সংগ্রহের তারিখ মার্চ ১, ২০১২।  "Discovery Channel Announces CURIOSITY - Premieres August 7 at 8pm ET"। RealityTVWebsite.com। আগস্ট ১, ২০১১। মার্চ ৩১, ২০১২ তারিখে মূল থেকে আর্কাইভ করা। সংগ্রহের তারিখ মার্চ ১, ২০১২।  ইন্টারনেট মুভি ডেটাবেজে কিউরিওসিটি (ইংরেজি) দাপ্তরিক ওয়েবসাইট
চট্টগ্রাম (দ্ব্যর্থতা নিরসন)

উইকিঅভিধানে চট্টগ্রাম শব্দটি খুঁজুন। চট্টগ্রাম দক্ষিণ-পূর্ব বাংলাদেশের একটি শহর। চট্টগ্রাম এছাড়াও উল্লেখ করতে পারে: চট্টগ্রাম বিভাগ, বাংলাদেশের একটি প্রশাসনিক বিভাগ চট্টগ্রাম জেলা, বাংলাদেশের দক্ষিণ-পূর্বাঞ্চলের একটি জেলা পার্বত্য চট্টগ্রাম, দক্ষিণ-পূর্ব বাংলাদেশের একটি অঞ্চল চিটাগং, ২০১২ সালের ভারতীয় চলচ্চিত্র চট্টগ্রাম বন্দর, বাংলাদেশে বৃহত্তম বন্দর চট্টগ্রাম কলোনি, করাচি, পাকিস্তানে অবস্থিত একটি বাঙালি পাড়া এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
এ্যান্টি-ডুরিং

এ্যান্টি-ডুরিং (জার্মান: Herrn Eugen Dührings Umwälzung der Wissenschaft) হচ্ছে ফ্রিডরিখ এঙ্গেলস রচিত বই, যেটি ১৮৭৮ সালে জার্মানিতে প্রথম প্রকাশিত হয়। এটি প্রকাশের আগে সাময়িকপত্রে ধারাবাহিকভাবে প্রকাশিত হয়। এঙ্গেলসের জীবৎকালেই এই বইয়ের আরো দুটি সংস্করণ প্রকাশিত হয়। এ্যান্টি-ডুরিং ১৯০৭ সালে প্রথম ইংরেজি অনুবাদে প্রকাশিত হয়। এই গ্রন্থের তিনটি পরিচ্ছেদ_ দর্শন, অর্থনীতি, ও সমাজতন্ত্র-তে পুর্ণাকারে প্রকাশ পায় মার্কসবাদের মতাদর্শগত ঐশ্বর্য। এই বইয়ে এঙ্গেলস কেবল মার্কসবাদের পক্ষই সমর্থন করেননি, প্রলেতারিয়েতের বৈপ্লবিক তত্ত্বের অনেকগুলো নতুন নীতিগত প্রশ্নও বিকশিত করে তোলেন এবং তা করতে গিয়ে তিনি সাধারণীকৃত করেন প্রলেতারিয়েতের সংগ্রামের নতুন অভিজ্ঞতা, বিশ্ববিজ্ঞানের বিশেষত প্রাকৃতিক বিজ্ঞানের সর্বসাম্প্রতিক সাফল্যাদি। 1877: Anti-Duhring - Editors notes ইয়েভগেনিয়া স্তেপানভা, এঙ্গেলস, ন্যাশনাল বুক এজেন্সি প্রা. লি.; কলকাতা, সেপ্টেম্বর, ২০১২; পৃষ্ঠা-১৫৪-১৫৫। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: Anti-Dühring Full text on-line
শফক নাজ

শফক নাজ (জন্ম: ৭ ফেব্রুয়ারি, ১৯৯২) একজন ভারতীয় টেলিভিশন অভিনেত্রী। বর্তমানে তিনি সাব টিভিতে "চিড়িয়া ঘর" ধারাবাহিকে ময়ুরী নামক একটি চরিত্রে কাজ করছেন। নাজ ১৯৯২ সালের ৭ ফেব্রুয়ারিতে ভারতের উত্তর প্রদেশের মেরঠ শহরে জন্মগ্রহণ করেন। মডেল হিসেবে তিনি প্রাথমিকভাবে কর্মজীবন শুরু করেন। এরপর তিনি টেলিভশন শিল্পে আগমন করেন এবং বর্তমানে তিনি নিয়মিতভাবে বিভিন্ন টেলিভিশন ধারাবাহিকে কাজ করছেন। সাম্প্রতিক সময়ে তার অভিনীত টেলিভিশন ধারাবাহিক মহাভারত (২০১৩-এর টিভি ধারাবাহিক) স্টার প্লাস চ্যানেলে সম্প্রচারিত হচ্ছে। এটি ২০১৩ সালের ১৬ সেপ্টেম্বর থেকে সম্প্রচারিত হয়ে আসছে। উক্ত ধারাবাহিকে তিনি কুন্তী (পান্ডবের মায়ের) চরিত্রে অভিনয় করছেন। সুকির্তি কান্দপাল "Shafaq Naaz"। Cintaa। ৮ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৪।  "Is Shafaq Naaz miffed with Mahabharat makers?"। Indiatimes। ২০১৩-১১-১২ তারিখে মূল থেকে আর্কাইভ করা। সংগ্রহের তারিখ ২০১৪-০৫-২১।  "I am the modern version of Kunti: Shafaq Naaz - Times Of India"। Indiatimes। ২০১৩-১২-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৫-২১।  উইকিমিডিয়া কমন্সে শফক নাজ সংক্রান্ত মিডিয়া রয়েছে। ইন্টারনেট মুভি ডেটাবেজে শফক নাজ (ইংরেজি) টুইটার ইনস্টগ্রাম ফেসবুক
সুইডেনের প্রদেশসমূহ

সুইডেনের প্রদেশসমূহ বা লান্দস্কাপ (landskap) ১৬৩৪ সাল পর্যন্ত সুইডেনের বিভাগ হিসেবে স্বীকৃত হত। এরপর সুইডেনকে কাউন্টিতে ভাগ করা হয়। বর্তমানে এই ২৫টি প্রদেশের কোন প্রশাসনিক কার্যক্ষমতা নাই। মূলত ঐতিহাসিক ও সাংস্কৃতিক কারণে এগুলোর ধারণা এখনো সুইডেনের প্রশাসনে টিকে আছে। কিছু কিছু ক্ষেত্রে কাউন্টি ও প্রদেশের মধ্যে কোনো পার্থক্য নেই। যেমন দালারনা কাউন্টি ও দালারনা প্রদেশ একই ভূখণ্ড নির্দেশ করে। তাছাড়া কাউন্টিগুলোর সীমা পালটায় এবং ৯০-এর দশকের পর অনেক নতুন কাউন্টি হয়েছে। কিন্তু প্রদেশগুলোর ঐতিহাসিক সীমা শতাব্দীর পর শতাব্দী ধরে একই রয়ে গেছে। সুইডেন তিনটি বিভাগে বা land-এ বিভক্ত: ইয়োতালান্দ, স্‌ভেয়ালান্দ ও নরলান্দ। নিচে এই তিন বিভাগের অন্তর্গত প্রদেশগুলোর তালিকা দেয়া হল। ব্লেকিঙে (Blekinge) বুহুসল্যান (Bohuslän) দাল্‌সলান্দ (Dalsland) গৎলান্দ (Gotland) হাল্লান্দ (Halland) স্কনে (Skåne) স্মলান্দ (Småland) ভেস্তেরিয়োৎলান্দ (Västergötland) ওলান্দ (Öland) ওস্তেরিয়োৎলান্দ (Östergötland) দালারনা (Dalarna) ন্যার্কে (Närke) সোদারমানলান্দ (Södermanland) উপলান্দ (Uppland) ভ্যার্মলান্দ (Värmland) ভেস্তমানলান্দ (Västmanland) ইয়েস্ত্রিকলান্দ (Gästrikland) হেল্‌সিংলান্দ (Hälsingland) হ্যারিয়েদালেন (Härjedalen) ইয়েম্‌ৎলান্দ (Jämtland) লাপলান্দ (Lappland) মেদেলপাদ (Medelpad) নরবত্তেন (Norrbotten) ভেস্তেরবত্তেন (Västerbotten) অঙেরমানলান্দ (Ångermanland)
সাজিয়া ইলমি

সাজিয়া ইলমি হলেন একজন ভারতীয় রাজনীতিবিদ এবং সামাজিক কর্মী। তিনি পূর্বে একটি টেলিভিশন চ্যানেলের সাংবাদিক ছিলেন এবং স্টার নিউজ এর একজন সঞ্চালক ছিলেন। তিনি ২০১১ এবং ২০১২ সালের অান্না হাজারের নেতৃত্বে ভারতের দুর্নীতি বিরোধী আন্দোলনের একজন মুখপাত্র হিসেবে কাজ করেছিলেন। তিনি আম আদমি পার্টি এর একজন জাতীয় নির্বাহী সদস্য হিসেবে দায়িত্ব পালন করছেন। সাজিয়া ইলমি ভারতের কানপুর ভিত্তিক একটি মুসলিম সম্ভ্রান্ত পরিবার জন্মগ্রহণ করেন। তাদের পরিবারের সাথে ভারতীয় জাতীয় কংগ্রেস দলের সাথে যোগাযোগ ছিল। তার পিতা কানপুর ভিত্তিক সংবাদপত্র "সিয়াসাত জাদিদ" এর প্রতিষ্ঠাতা এবং সম্পাদক ছিলেন। তার চাচা দুই দশক ধরে উত্তর প্রদেশের বিধানসভা একজন সদস্য এবং সেইসাথে রাষ্ট্র শাসনিক অফিসে অধিষ্ঠিত অন্যতম একজন হিসেবে দায়িত্ব পালন করছেন। তার বোন আরিফ মোহাম্মদ খানকে বিয়ে করেন; যিনি সাবেক ভারতীয় জাতীয় কংগ্রেসের রাজনীতিবিদ ছিলেন এবং বহুজন সমাজ পার্টি দলে যোগ দিয়ে মন্ত্রীর দায়িত্ব পালন করেছেন। ইলমি কানপুরের সেন্ট মেরি স্কুল এবং নৈনিতালে পড়াশোনা করেন। এরপর শিমলার সেন্ট বেডিস কলেজে সংযুুক্ত হন। তারপর তিনি সাংবাদিকতা ও সম্প্রচার বিষয়ে জামিয়া মিলিয়া ইসলামিয়া এবং ওয়েলস, কার্ডিফ বিশ্ববিদ্যালয় থেকে তিনি তার ডিগ্রী কোর্স সম্পন্ন করেন। এছাড়াও তিনি নিউ ইয়র্ক ফিল্ম একাডেমী এর ১৬এমএম ফিল্ম প্রোডাকশ থেকে ডিপ্লোমা সম্পন্ন করেন। ইলমি টেলিভিশনের খবর এবং তথ্যচিত্র নির্মানসহ বিভিন্ন দিক নিয়ে ১৫ বছর কাটিয়েছেন। তিনি স্টার নিউজ চ্যানেলে একজন সঞ্চালক হিসেবে কাজ করতেন; যেখানে তিনি উপস্থাপক এবং প্রযোজক হিসেবে জনপ্রিয় প্রাইম টাইম নিউজ শো দেশ বিদেশ পরিচালনা করতেন। ইলমি ইন্টারন্যাশনাল এ্যাসোসিয়েশন অব ওমেন ইন রেডিও এন্ড টেলিভিশনের সদস্য নির্বাচিত হয়েছেন। আম আদমি পার্টি ভারতীয় জনতা পার্টি Sruthijith, K. K. (২৫ ডিসেম্বর ২০১১)। "Shazia Ilmi, ex-journalist: The Muslim face of Team Anna"। The Economic Times। সংগ্রহের তারিখ ১ সেপ্টেম্বর ২০১৩।  BP Staff (২ আগস্ট ২০১২)। "The Biography of Shazia Ilmi, a prominent Team Anna Member"। Biharprabha News। সংগ্রহের তারিখ ১৮ জুন ২০১৩।  Voll, Klaus (২০১৩)। AAM AADMI PARTY (AAP) A NEW POLITICAL PARTY IN INDIA (পিডিএফ)। FEPS। পৃষ্ঠা 9। ২ নভেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২১ মে ২০১৪।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) Kaniwal, Rahul (১৮ আগস্ট ২০১১)। "A thinktank brings Anna the eyeballs"। India Today। সংগ্রহের তারিখ ১ সেপ্টেম্বর ২০১৩।  "IAWRT Members and their World Premiere Films" (পিডিএফ)। The International Association of Women in Radio and Television Newsletter। IAWRT। 2 (1): 4। এপ্রিল ২০১১। ১৩ মে ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০১৩।
হ্যারি গার্নি

হ্যারি ফ্রেদেরিক গার্নি (জন্ম: ২৫ অক্টোবর, ১৯৮৬) নটিংহ্যামে জন্মগ্রহণকারী ইংরেজ ক্রিকেটার। আন্তর্জাতিক ক্রিকেটে ইংল্যান্ড ক্রিকেট দলের হয়ে খেলছেন। এছাড়াও, ঘরোয়া ক্রিকেটে নটিংহ্যামশায়ার কাউন্টি ক্রিকেট ক্লাবে প্রতিনিধিত্ব করছেন। মূলতঃ তিনি বামহাতি সিমার হিসেবে দলে ভূমিকা রাখছেন। লিচেস্টারশায়ারের দ্বিতীয় একাদশে সফলতা লাভ করলে ২০০৭ মৌসুমে প্রথম একাদশে অভিষেক ঘটে গার্নি’র। ২০১১ মৌসুম শেষে লিচেস্টারশায়ার কাউন্টি ক্রিকেট ক্লাব ত্যাগ করে নটিংহ্যামশায়ারের পক্ষাবলম্বন করেন। এছাড়াও তিনি লাফবোরা টাউন ক্রিকেট ক্লাব ও লিডস/ব্রাডফোর্ড এমসিসি ইউনিভার্সিটিজ দলের হয়েও খেলেছেন। এ সময় তিনি সাবেক ইংল্যান্ড টেস্ট অধিনায়ক মাইকেল ভনের উইকেট লাভ করেছিলেন। টুয়েন্টি২০ ক্রিকেটে ২৩ উইকেট নিয়ে লিচেস্টারশায়ারের শিরোপা জয়ে বিশেষ ভূমিকা রাখেন। কিন্তু চূড়ান্ত খেলায় আহত হওয়ায় তিনি খেলতে পারেননি। ভারতে অনুষ্ঠিত ২০১১ সালের চ্যাম্পিয়ন্স লীগ টুয়েন্টি২০ প্রতিযোগিতায় ফক্সেস স্কোয়াড দলের অন্যতম সদস্য ছিলেন তিনি। ৯ মে, ২০১৪ তারিখে স্কটল্যান্ড ক্রিকেট দলের বিপক্ষে একদিনের আন্তর্জাতিকে অভিষেক ঘটে তার। টুয়েন্টি২০ আন্তর্জাতিকে গার্নি’র অভিষেক ঘটে শ্রীলঙ্কার বিপক্ষে ২০ মে, ২০১৪ তারিখে। ঐদিন তিনি নিজস্ব চতুর্থ বলে শ্রীলঙ্কার ব্যাটিং স্তম্ভ হিসেবে পরিচিত তিলকরত্নে দিলশানকে বোল্ড করে নিজস্ব প্রথম টি২০আই উইকেটসহ দুই উইকেট শিকার করেন। কিন্ত তার দল ইংল্যান্ড ৯ রানে পরাজিত হয়েছিল। http://www.leedsbradforducce.co.uk/Profile.php?id=34[স্থায়ীভাবে অকার্যকর সংযোগ] Leeds Braford UCCE profile accessed 14/04/07 Cricinfo – Vaughan fails against student attack "Only ODI: Scotland v England at Aberdeen, May 9, 2014 | Cricket Scorecard"। ESPN Cricinfo। সংগ্রহের তারিখ ২০১৪-০৫-২৫।  "England v Sri Lanka, T20, The Oval, Gurney gets himself off the mark, ESPNcricinfo presents the plays of the day from The Oval"। ESPNcricinfo (ESPN Sports Media)। ২০ মে ২০১৪। সংগ্রহের তারিখ ২১ মে ২০১৪।  পিটার মুরেজ ইংল্যান্ড ক্রিকেট দল ২০১৪ শ্রীলঙ্কা ক্রিকেট দলের ইংল্যান্ড সফর Cricinfo Profile Cricket Archive Profile Official Leicestershire Website Harry Gurney Background/Profile[স্থায়ীভাবে অকার্যকর সংযোগ]
মহানগরী

একটি মহানগরী (ইংরেজি: Metropolis) হলো একটি গুরুত্বপূর্ণ বড় শহর বা নগর এলাকা যা একটি দেশ বা অঞ্চলের অর্থনৈতিক, রাজনৈতিক, সাংস্কৃতিক এবং আঞ্চলিক বা আন্তর্জাতিক সংযোগ, বাণিজ্য ও যোগাযোগের জন্যে একটি গুরুত্বপূর্ণ কেন্দ্র। গ্রিক মহানগরী শব্দটি দ্বারা উপনিবেশের "মা শহর" বুঝায় (প্রাচীন অর্থে)। মহানগর এলাকা অন্যান্য শহরের ধরন বৈশ্বিক শহর মহানগর পৌর মহাপুঞ্জ তালিকা List of metropolitan areas by population পরিকল্পনা তত্ত্ব নব নগনবাদ উজ্জ্বল প্রবৃদ্ধি Transit-oriented development অন্যান্য Ekistics Large Cities Climate Leadership Group Sustainable city বিশ্বের বৃহত্তম শহর ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় মহানগরী নিবন্ধ সম্বন্ধে তথ্য রয়েছে। Census.gov, U.S. Census Bureau, About Metropolitan and Micropolitan Statistics MetroForum.com, forum dedicated to discussions on metropolis Blog.ar2com.de, a podcast with a worldwide analysis of megacities (focus Latin America) E-geopolis.eu: research group, university of Paris-Diderot, France See Ronald Daus´s bibliography, researcher at the Free University of Berlin